Μαουρίσιο Σολίς

Ο Μαουρίσιο Ροντρίγκο Σολίς Μόρα (ισπανικά: Mauricio Rodrigo Solís Mora) (γενν. 13 Δεκεμβρίου 1972) είναι Κοσταρικανός πρώην επαγγελματίας ποδοσφαιριστής, ο οποίος αγωνιζόταν ως αμυντικός μέσος.

 Σταδιοδρομία σε συλλόγους 

 Πρώτα χρόνια 
Με το ψευδώνυμο el Mauro, ο Σολίς ξεκίνησε την επαγγελματική σταδιοδρομία του με την ΚΣ Ερεδιάνο, κάνοντας το ντεμπούτο του με τον σύλλογο στις 5 Νοεμβρίου 1990 εναντίον της ΑΝ Λιμονένσε.Carrera de Mauricio: Me podría publicar un breve recorrido de la carrera del futbolista Mauricio Solís? (Bio) – Nación (ισπανικά) Θα παρέμενε στην Ερεδιάνο μέχρι το 1996, κερδίζοντας το τελευταίο Πρωτάθλημα Κόστα Ρίκα με την ομάδα τη σεζόν 1992–93.

 Χρόνια στο εξωτερικό 
Στη συνέχεια μετακόμισε στην Αγγλία, υπογράφοντας συμβόλαιο με την Ντέρμπι Κάουντι, μαζί με τον συμπατριώτη του, Πάουλο Γουαντσόπε. Ωστόσο, η παραμονή του εκεί ήταν σύντομη, καθώς μετακινήθηκε στη Γουατεμάλα το 1998, παίζοντας με την Κομουνικασιόνες ΦΚGuatemala, ¿un espejismo? – Nación (ισπανικά) για ένα χρόνο. Ο Σολίς μετακόμισε στη συνέχεια στο Μέιτζορ Λιγκ Σόκερ, όπου έπαιξε μέρη της σεζόν 1999 και 2000 με την Σαν Χοσέ ΚλαςMauricio Solís jugará en San José Clash de EE.UU. – Nación (ισπανικά) (αργότερα Σαν Χοσέ Έρθκουεϊκς), όπου κατέγραψε 4 γκολ και 1 ασίστ σε 29 αγώνες.

Μετά από δύο χρόνια στο Μέιτζορ Λιγκ Σόκερ, ο Σολίς επέστρεψε στην Κόστα Ρίκα, όπου υπέγραψε συμβόλαιο με την ΛΝ Αλαχουελένσε.Solís firmó con la Liga – Nación (ισπανικά) Έπαιξε δύο σεζόν με την ομάδα, κερδίζοντας πρωταθλήματα το 2000–01 και το 2001–02, πριν κοιτάξει ξανά στο εξωτερικό, υπογράφοντας συμβόλαιο με τον ΟΦΗ,Solis signs for OFI Crete – BBC όπου συνάντησε τον συμπατριώτη του, Ρόναλντ Γκόμεζ.En busca del OIimpo•Cuatro ticos sueñan con triunfar en la liga griega de futbol, que empieza mañana – Nación (ισπανικά) Μετά από ένα χρόνο μαζί τους, ο Σολίς επέστρεψε ξανά στην Αμερική, παίζοντας τη σεζόν 2003–04 στο Μεξικό για την ΚΝ Ιραπουάτο.Rónald Gómez y Mauricio Solís firmaron con Irapuato – Nación (ισπανικά) Στη συνέχεια επέστρεψε στην ΑλαχουελένσεMauricio Solís firma por dos años con Alajuelense – Nación (ισπανικά) και το καλοκαίρι του 2005 επέστρεψε στην Κομουνικασιόνες.Invasión de futbolistas ticos en Guatemala – Nación (ισπανικά)

 Επιστροφή στην Ερεδιάνο 
Το 2007, μεταγράφηκε στη Μακάμπι Νετάνια ΦΚ, αλλά το συμβόλαιό του λύθηκε μετά την προετοιμασία ύστερα από ορισμένες επιπλοκές και έτσι επέστρεψε στην Κόστα Ρίκα και αποφάσισε να ενταχθεί στην ομάδα που ξεκίνησε την καριέρα του, την ΚΣ Ερεδιάνο.Presentados en Herediano Solís y Roper llevan experiencia al Team – Nación (ισπανικά) Τον Μάρτιο του 2010 έγινε ο 7ος παίκτης που έφτασε τους 300 αγώνες για την ομάδα.

Τον Απρίλιο του 2010, λίγο αφότου η Ερεδιάνο ολοκλήρωσε τη συμμετοχή του στο καλοκαιρινό Πρωτάθλημα Κόστα Ρίκα 2010, ανακοίνωσε την αποχώρησή του από το ποδόσφαιρο.Mauricio Solís se retira – Al Día (ισπανικά) Ωστόσο, αντέστρεψε αυτή την απόφαση όταν εντάχθηκε στη φιλόδοξη ομάδα της δεύτερης κατηγορίας Κόστα Ρίκας ΚΣ Ουρουγουάη ντε Κορονάντο τον Φεβρουάριο του 2011. Αποσύρθηκε 5 μήνες αργότερα.Mauricio Solís va de salida – Al Día (ισπανικά)

 Εθνική ομάδα 
Ο Σολίς έκανε το ντεμπούτο του για την Εθνική Κόστα Ρίκα το Σεπτέμβριο του 1993, σε φιλικό αγώνα εναντίον της Σαουδικής Αραβίας και έκανε συνολικά 110 συμμετοχές, σημειώνοντας 6 γκολ. Εκπροσώπησε τη χώρα του σε 30 αγώνες για τα προκριματικά του Παγκοσμίου Κυπέλλου και έπαιξε και στα Παγκόσμια Κύπελλα του 2002 και του 2006. Έπαιξε επίσης στα Κύπελλα Εθνών ΠΕΚΑ του 1995, του 1999UNCAF Tournament 1999 - RSSSF και του 2001, καθώς και στα ΚΟΝΚΑΚΑΦ Γκολντ Καπ του 2002 και του 2003. Έπαιξε επίσης στο Κόπα Αμέρικα του 1997Copa América 1997 - RSSSF και του 2001.

Ο Σολίς ήταν ο δεύτερος Κοσταρικανός, πίσω από τον Λουίς Μάριν, που έφτασε τις 100 συμμετοχές, τον Ιούνιο του 2005 ενάντια στη Γουατεμάλα.Costa Rica 3 - Guatemala 2: Solís se lució en su juego 100 – Nación (ισπανικά)

Ο τελευταίος του αγώνας ήταν ένας αγώνας του Παγκοσμίου Κυπέλλου του 2006 εναντίον της Πολωνίας.

 Διακρίσεις 

 Πρωτάθλημα Κόστα Ρίκα (4):
 1992–1993, 2000–01, 2001–02, 2004–05

 Παραπομπές 

 Εξωτερικοί σύνδεσμοι 

 Προφίλ στο Παγκόσμιο Κύπελλο του 2002

Κατηγορία:Κοσταρικανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κόστα Ρίκα
Κατηγορία:FIFA Century Club
Κατηγορία:Ποδοσφαιριστές Κόπα Αμέρικα 1997
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2002
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2003
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές ΚΣ Ερεδιάνο
Κατηγορία:Ποδοσφαιριστές Πρωταθλήματος Κόστα Ρίκα
Κατηγορία:Ποδοσφαιριστές Ντέρμπι Κάουντι
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Κομουνικασιόνες ΦΚ
Κατηγορία:Ποδοσφαιριστές Σαν Χοσέ Έρθκουεϊκς
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές ΛΔ Αλαχουελένσε
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΚΝ Ιραπουάτο